title: Pengosékan
text: Desa Adat Pengosekan inggih punika silih tunggil desa adat sane magenah ring Kecamatan Ubud, Kabupatén Gianyar. Desa Adat Pengosekan kakepah dados kalih banjar dinas utawi banjar adat inggih punika Banjar Pengosekan Kaja miwah Banjar Pengosekan Kelod. Ring sisi kangin, Desa Adat Pengosekan mawates sareng Desa Adat Peliatan, ring sisi kauh sareng Desa Adat Nyuh Kuning, ring sisin kaler sareng Desa Adat Padangtegal, miwah ring sisin kelod mawates sareng Desa Adat Lodtunduh.